**Swydd: Swyddog Gwirfoddoli a Chymunedol Celfyddydau Span**

Annwyl ymgeisydd,

Amgaeir pecyn cais ar gyfer y swydd uchod..

Mae’r pecyn yn cynnwys:

1. Proffil celfyddydau Span

2. Disgrifiad Swydd gan gynnwys Manyleb Person

3. Nodiadau Canllaw i Ymgeiswyr

4. Ffurflen Gais

5. Dolen i'r Ffurflen Monitro Amrywiaeth

Y dyddiad cau ar gyfer derbyn ceisiadau yw **9yb Dydd Mawrth 31ain o Fai 2022.** Mae’n ddrwg gennym na fedrwn ystyried ceisiadau a dderbynnir ar ôl hynny. Peidiwch ag anfon CV os gwelwch yn dda.

Byddwn yn cysylltu ag ymgeiswyr ar y rhestr fer dros y ffôn neu drwy e-bost. Cynhelir cyfweliadau yn yr wythnos sy’n chychwyn â’r 6ed o Feherfin.

Er y byddwn yn gweithio i ddarparu ar gyfer pob ymgeisydd, byddwch cystal â gwneud eich gorau i sicrhau eich bod ar gael ar gyfer y dyddiadau hyn.

**Dyddiad Cychwyn Dangosol**: Mehefin/ Gorffennaf 2022

Mae Celfyddydau SPAN yn gyflogwr Cyfle Cyfartal ac yn croesawu ceisiadau gan bob rhan o'r gymuned. Ar hyn o bryd, mae pobl anabl, B/byddar a/neu niwroamrywiol, y rhai o gefndiroedd Du, Asiaidd ac Ethnig Amrywiol a phobl o dan 30 oed wedi eu tangynrychioli yn ein tîm, felly rydym yn annog ceisiadau gan bobl yn y grwpiau hyn yn arbennig.

.

Rhowch wybod i ni os gwelwch yn dda os oes angen i ni wneud unrhyw addasiadau yn ystod y broses ymgeisio neu recriwtio a byddwn yn hapus i'ch cefnogi. Gallwch gysylltu â finance@span-arts.org.uk.

.

Gobeithio bydd y pecyn hwn yn eich helpu gydag unrhyw gwestiynau sydd gennych am y broses ymgeisio. Er hynny, os oes angen gwybodaeth bellach arnoch ffoniwch ni ar 01834 869323.

Diolch i chi am eich diddordeb yn Celfyddydau Span, ac edrychwn ymlaen at dderbyn eich cais.

Dymuniadau Gorau,

Ymddiriedolwyr Celfyddydau Span

 **Sut i ymgeisio:**

Byddwch cystal â chyflwyno’ch cais erbyn 9yb ar y dyddiad cau os gwelwch yn dda i **finance@span-arts.org.uk**. Rydym yn eich annog i anfon eich cais trwy e-bost. Cyfeiriwch at y canllawiau yn y pecyn cyn ymgeisio os gwelwch yn dda.

Drwy e-bost: finance@span-arts.org.uk
Drwy’r post: Marciwch eich amlen – ‘Preifat - Recriwtio’

**Proffil y Sefydliad:**

**Celfyddydau Span**

Celf fel Newid Cymdeithasol yng Nghymru Wledig **/** Art as Social Change in Rural Wales

Elusen celfyddydau cymunedol wedi’i lleoli yn Arberth yw Celfyddydau Span, gyda hanes 30 mlynedd o wneud cyfraniad sylweddol at y celfyddydau yn Sir Benfro. Rydym yn uchelgeisiol dros y celfyddydau yn Sir Benfro - i ysbrydoli a chysylltu pobl wledig, lleoedd a chymunedau yn greadigol ac yn ceisio herio canfyddiadau o'r hyn y gall cymunedau gwledig ei wneud a'r hyn y gallant ei gyflawni pan fyddant yn gweithio gyda'i gilydd.

Rydym yn gweithio gyda gwirfoddolwyr, perfformwyr a chynhyrchwyr i gyd-greu prosiectau a phrofiadau sy’n cyfoethogi bywydau pobl sy’n byw mewn ardaloedd gwledig, yn mynd i’r afael ag anghydraddoldeb cymdeithasol ac yn gwella iechyd a lles.

**Beth mae Celfyddydau Span yn ei wneud?**

Mae Celfyddydau Span yn ymgysylltu â chymunedau gwledig mewn profiadau celfyddydol cymunedol ystyrlon ledled Sir Benfro ar gyfer cymunedau Cymraeg a Saesneg eu hiaith fel ei gilydd drwy ddarparu’r canlynol:

* Rydym yn cyd-greu, yn cyd-gomisiynu ac yn cyd-guradu ystod amrywiol o ymgysylltu creadigol o ansawdd uchel, digwyddiadau a pherfformiadau
* Rydym yn gweithio mewn partneriaethau i ddarparu rhaglen uchelgeisiol a bywiog o gelfyddydau cymunedol ac ymgysylltiad iechyd
* Fe'n cefnogir gan raglen wirfoddoli hanfodol, hir sefydlog

**Pa wahaniaeth mae Celfyddydau Span yn ei wneud?**

* Lleihau ynysu gwledig, unigrwydd ac amddifadedd
* Hybu iechyd a lles
* Meithrin talentau lleol a rhai sy’n datblygu
* Cynnig cynnwys i gynulleidfaoedd Cymraeg eu hiaith
* Helpu i adeiladu cymunedau gwledig mwy cysylltiedig a gwydn

**Rheolaeth**

Rheolir Celfyddydau Span gan Gyfarwyddwr cyflogedig gyda chefnogaeth strategol Bwrdd Ymddiriedolwyr sy’n wirfoddolwyr o’r gymuned leol.

Rydym yn dîm bach ond ymroddedig, yn gweithio ochr yn ochr â'r Cyfarwyddwr ar hyn o bryd mae: Rheolwr Cyllid, Cynorthwy-ydd Marchnata a Dylunio Digidol, Swyddog Gwirfoddolwyr, Rhaglennydd a Chydlynydd Digwyddiadau cyfnod penodol a staff prosiect llawrydd.

**DISGRIFIAD SWYDD**

**Teitl:** **Swyddog Gwirfoddoli a Chymunedol**

Yn gyfrifol i : Cyfarwyddwr Celfyddydau Span

Yn gyfrifol am: Gwirfoddolwyr

Lleoliad: Swyddfa yn Arberth ond yn gweithio ar draws Sir Benfro

Tâl: £21,560 y flwyddyn (FTE)

Tâl pro rata: £12,936 (yn seiliedig ar 21 awr yr wythnos)

#### Oriau: 21 awr yr wythnos. Rydym yn hyblig iawn ynglŷn â sut caiff yr oriau eu rannu dros yr wythnos er mwyn helpu â chyfrifoldebau e.g Gwaith rhan amser, magu plant.

Bydd angen peth gwaith gyda’r nos ac ar benwythnosau

Gwyliau blynyddol: 5.6 wythnos yn cynnwys Gwyliau Banc.

Cytundeb: Contract tymor penodol 12 mis o fis Mehefin/Gorffennaf 2022 i Mai/ Mehefin 2023, gyda dyheadau i adeiladu’r rôl yn rôl tîm craidd hirdymor.

**Mae Celfyddydau Span wedi ymrwymo i sicrhau cyfle cyfartal yn eu gwasanaeth i'r gymuned a chyflogi pobl, ac yn disgwyl i bob gweithiwr ddeall a hyrwyddo ei bolisïau yn eu gwaith.**

**Prif bwrpas y swydd**

Dod o hyd i, cydweithio â, meithrin, a chefnogi gwirfoddolwyr cymunedol newydd a phresennol i helpu i lunio a chyflawni’r rhaglen 2022/23 o ymgysylltiad creadigol ar gyfer Celfyddydau SPAN.

I weithio ochr yn ochr â’n Cynhyrchydd Cymunedol i ehangu’n cyrhaeddiad ac i amrywiaethu’r ymgysylltiad cymunedol yn ein rhaglen greadigol.

**Dyletswyddau a Chyfrifoldebau**

Byddwch yn gweithio gyda’r Cynhyrchydd Cymunedol a thîm Span i gefnogi creu, ac ymgysylltu â, rhaglen o ymgysylltiad creadigol, perfformiad, dysgu a dathlu o dan y themâu isod:

* Hil a chydraddoldeb
* Ein hamgylchedd
* Yr iaith Gymraeg
* Amrywiaeth ac anabledd gyda ffocws ar gynulleidfaoedd ac artistiaid byddar
* Democratiaeth ieuenctid a datblygu talent
* Iechyd meddwl a lles

Byddwch yn gyfrifol am y canlynol:

Datblygiad gwirfoddolwyr:

* Rheoli ac ehangu’r gwaith o gyflwyno rhaglen wirfoddoli hir-sefydlog SPAN. Sicrhau bod gwirfoddolwyr presennol a newydd yn teimlo eu bod yn cael eu cefnogi, eu hyfforddi, eu meithrin, eu hymgysylltu a'u clywed.
* Canfod, recriwtio ac anwytho ystod fwy cynrychioliadol o wirfoddolwyr newydd wyneb yn wyneb a digidol, gan ganolbwyntio'n benodol ar siaradwyr Cymraeg, rhai iau a gwirfoddolwyr o liw.
* Arwain ar gyfathrebu gwirfoddolwyr mewn cydgysylltiad â'r Cynorthwy-ydd Marchnata a Dylunio Digidol
* Datblygu a chynnal cronfa ddata gwirfoddolwyr Celfyddydau Span i fod yn offeryn byw ac ymarferol ar gyfer paru gwirfoddolwyr â chyfleoedd priodol. Cynnal cofrestr o gyfranogwyr gwirfoddoli, eu sgiliau trosglwyddadwy, eu hanghenion hyfforddi a'u cyflawniadau.

Ymgysylltiad Cymunedol:

* Cefnogi’r Cynhyrchydd Cymunedol i ddatblygu dealltwriaeth SPAN o'r gymuned leol a'u lle ynddi drwy gefnogi ymgynghori ac ymgysylltu â'r gymuned
* Gweithio gyda’r Cynhyrchydd Cymunedol i estyn allan i gymunedau newydd a chefnogi eu hymgysylltiad â rhaglen greadigol Celfyddydau Span.
* Cefnogi’r Cynhyrchydd Cymunedol i sefydlu, cynnal a datblygu perthynas â sefydliadau partner a grwpiau cymunedol presennol Celfyddydau Span er mwyn ehangu a dyfnhau’n ymgysylltiad â'n cymuned

Cyffredinol:

* Hygyrchedd: Dilyn canllawiau statudol neu arfer gorau ar weithio gyda phlant, pobl ifanc dan 18 oed ac/neu oedolion sy'n agored i niwed, gan ddarparu gofal diogelu a bugeiliol lle’n briodol.
* Gwerthuso: cefnogi’r Cynhyrchydd Cymunedol i gyd-greu a chyflwyno strategaethau gwerthuso effeithiol a phriodol er mwyn galluogi Celfyddydau SPAN a'n cefnogwyr i ddeall ein heffaith
* Rhannu dysgu’n fewnol ac yn allanol
* Cymryd cyfrifoldeb am eich Iechyd a Diogelwch eich hun yn y gweithle
* Cadw at bolisïau a gweithdrefnau Celfyddydau Span gan gynnwys y polisi Cydraddoldeb ac Amrywiaeth
* Mynychu cyfarfodydd mewnol ac allanol yn briodol i’r rôl yn ôl y gofyn
* Ymgymryd ag unrhyw dasgau eraill y gofynnir yn rhesymol amdanynt gan Gyfarwyddwr Celfyddydau Span a/neu fwrdd yr Ymddiriedolwyr.

**Proffil y Rôl:**

Mae angen i chi fod yn hawdd mynd atoch, yn gynnes, ac yn byrlymu o lawenydd yn eich agwedd at y gwaith.

Bydd angen i chi fod wedi’ch gwreiddio yn y gymuned leol a deall y gwerth a'r effaith y gall gwirfoddoli eu cael yn bersonol, ac ar gyfer eich cymuned, fel ei gilydd. Byddwch yn gallu addasu ac yn gallu dod o hyd i atebion creadigol i sicrhau y gall pawb gyfrannu a chymryd rhan mewn ffordd gynhyrchiol a chadarnhaol.

Byddwch yn gwerthfawrogi cymhellion amrywiol gwirfoddolwyr ac yn mwynhau eu cefnogi i gyflawni eu dyheadau personol tra'n cefnogi gwaith ehangach yr elusen neu'r sefydliad lle maen nhw’n gwirfoddoli.

Byddwch yn drefnus ac yn gyson yn eich cyfathrebu, ac yn gallu meithrin perthynas ffyddiog gyda phobl rydych chi'n gweithio gyda nhw ac ar eu cyfer.

Byddwch yn cymryd llawenydd o ymgysylltu â'r unigolion amrywiol sy'n rhan o'n cymuned a dysgu ganddynt (siaradwyr Cymraeg/Saesneg, pobl tref a gwledig, allfudwyr /dewisiadau amgen a rhai wedi’u geni a'u magu yma, dosbarth canol a dosbarth gweithiol, pobl o liw a'r gymuned wen, pobl anabl ac abl, niwrowahanol a niwronodweddiadol)

Mae angen i chi ddeall pwysigrwydd y Gymraeg a'r lle sydd ganddi yng Ngorllewin Cymru, ac yn ddelfrydol bod yn ddwyieithog (Cymraeg/Saesneg). Rhaid i chi fedru addasu eich arddull ymgysylltu a bod yn gynhwysol yn eich arferion i gyrraedd ac ymgysylltu'n weithredol â chymunedau amrywiol a nodweddiadol.

**MANYLEB PERSON**

**Sgiliau, Profiad a Nodweddion**

Rydym yn agored i brofiad bywyd a sgiliau trosglwyddadwy. Nid oes rhaid i chi fod wedi gwneud y gwaith hwn o'r blaen rhywle arall os oes gennych y gallu, y ddealltwriaeth a'r ymrwymiad i'w wneud yma.

**I fod yn wych yn y rôl bydd arnoch angen:**

Y gallu i ysbrydoli pobl i gymryd rhan

Sgiliau cyfathrebu ardderchog er mwyn gallu adeiladu perthnasoedd cynhyrchiol y gellir ymddiried ynddynt gydag ystod eang o bobl.

Ymroddiad i’r gwahaniaeth gall gwirfoddoli ei wneud i’r unigolyn ac i’r elusen fel ei gilydd.

Profiad o gael pobl i gymryd rhan weithredol mewn gwaith neu raglenni cymunedol neu greadigol mewn ffordd barhaol.

Sgiliau trefnu da, y gallu i gadw pethau ar y trywydd cywir, cadw cofnodion da, rheoli arian a rhannu gwybodaeth

Mwynhau gweithio fel rhan o dîm a rhoi gwerth ar y rôl rydych yn ei chwarae i gyrraedd gweledigaeth ehangach yr elusen.

I ystyried y ffordd rydych chi'n gweithio, ac ymgysylltu'n weithredol fel rhan o'r tîm i ddod o hyd i ffyrdd effeithiol o ddeall y gwahaniaeth rydym yn ceisio'i wneud

Y gallu i ymdopi â newid ac i addasu cynlluniau os bo angen er mwyn cyrraedd anghenion ein cymuned yn addas

I ddeall yr angen i ddiogelu gwirfoddolwyr ac aelodau'r gymuned os a phan mae’n addas

Ymrwymiad amlwg i gydraddoldeb ac amrywiaeth

Trwydded yrru lân a mynediad i gar

**Mewn byd delfrydol rydym hefyd yn chwilio am rywun:**

Wedi cael y profiad o fod yn wirfoddolwr

Profiad yn y gorffennol o reoli rhaglen wirfoddoli’n llwyddiannus o fewn sefyllfa gymunedol neu greadigol

Yn siarad Cymraeg yn rhugl

Wedi’ch cysylltu â'r gymuned yng Ngorllewin Cymru ac yn deall sut mae’r cymunedau gwahanol yn rhyngweithio

**Role Overview**

Contract cyfnod penodol yw hwn a gefnogir gan nawdd Arian i Bawb y Loteri Genedlaethol. Os caiff y cyllid ei sicrhau rydym yn gobeithio y caiff ei ymestyn er mwyn i hon ddod yn swydd barhaol fel rhan o dîm craidd tîm Celfyddydau SPAN.

Gallwn gynnig batrwm gwaith hybrid yn cyfuno gweithio gartref gyda chyfnodau o weithio yn y swyddfa i sicrhau cydbwysedd rhwng gwaith a bywyd. Rydym yn agored i drafod cynigion i rannu swydd a sut caiff yr oriau eu rannu dros yr wythnos.

Mae Celfyddydau Span yn gyflogwr Cyflog Byw Gwirioneddol ac mae’n cydymffurfio â’r holl ddeddfwriaeth cyflogaeth a gofynion statudol fel safon ofynnol i adeiladu arni.

**Nodiadau Canllaw i Ymgeiswyr**

Pwrpas y nodiadau hyn yw bod o gymorth i chi cymryd rhan yn y broses dethol mor effeithiol â phosibl trwy ddarparu’r holl wybodaeth sydd ei hangen arnoch chi i ddangos sut rydych yn ateb gofynion y swydd. Darllenwch y nodiadau’n ofalus os gwelwch yn dda cyn cwblhau’r ffurflen gais.

Os ydych yn cael unrhyw anhawster i lenwi'r ffurflen neu os oes angen rhagor o wybodaeth arnoch, cysylltwch â finance@span-arts.org.uk neu ffoniwch 01834 869323.

**Cwblhau’r Ffurflen Gais**

**Sylwadau Cyffredinol**

* Peidiwch atodi’ch CV na chopïau o dystysgrifau addysg i’ch ffurflen gais os gwelwch yn dda**. Ni chaiff ceisiadau ar ffurf CVs eu hystyried.**
* Os bydd rhaid i chi ychwanegu taflenni parhad gwnewch yn siŵr eich bod yn nodi’r rhain yn glir gyda’ch enw, a theitl y swydd rydych chi’n ymgeisio amdani. Peidiwch a defnyddio mwy na dwy ochr A4 os gwelwch yn dda.
* Teipiwch neu ysgrifennwch yn glir mewn inc du, ac, os ydych yn gwneud cais drwy’r post, peidiwch â defnyddio staplau er mwyn hwyluso llungopïo.
* Dychwelwch eich cais drwy’r post neu e-bost os gwelwch yn dda

**Gweithio drwy’r ffurflen**

* Meddyliwch pa dystiolaeth y gallwch ei darparu i ddangos bod gennych y wybodaeth, y profiad, y sgiliau a'r priodoleddau angenrheidiol i wneud y gwaith. Efallai y byddwch hefyd am gynnwys profiad o waith gwirfoddol/di-dâl, neu brofiad sydd gennych o ganlyniad i rôl o gyfrifoldeb yn un o'ch gweithgareddau hamdden os yw hyn yn berthnasol i ofynion y swydd.
* Mae'r adran 'Datganiad Ategol' yn arbennig o bwysig. Dyma lle rydych yn cyflwyno'ch achos dros pam yr hoffech wneud cais am y swydd a'r hyn sy'n eich gwneud yn ymgeisydd addas. Yn yr adran hon mae'n bwysig eich bod yn darparu tystiolaeth i ni i ddangos eich bod yn meddu ar y wybodaeth, y profiad, y sgiliau a'r priodoleddau sy'n ofynnol a nodir yn y fanyleb person ar gyfer y swydd. Bydd angen i chi ddarparu enghreifftiau penodol o'r hyn rydych wedi'i wneud a sut rydych yn credu bod hyn yn dangos eich bod yn bodloni holl ofynion y swydd.
* Mae’n bwysig cofio na fydd pobl sy’n rhan o’r broses ddethol yn gallu dyfalu na gwneud rhagdybiaethau amdanoch chi. Gwnewch yn siŵr eich bod yn dweud wrthym bopeth sy’n berthnasol i’ch cais ac eich bod yn cwblhau pob adran ar y ffurflen.
* Cofiwch brawfddarllen eich ffurflen a chwilio am unrhyw wallau cyn ei dychwelyd atom. Cyn anfon eich ffurflen, rydym yn argymell eich bod yn cymryd copi er mwyn cyfeirio ato eich hun.

Dychwelwch eich ffurflen i Gelfyddydau Span a sicrhewch ei bod yn ein cyrraedd erbyn y dyddiad cau a nodir uchod. Ni ellir ystyried ceisiadau a dderbynnir ar ôl y dyddiad cau.

**Rhestr fer**

Bydd y rhestr fer yn cael ei chreu cyn gynted â phosibl ar ôl y dyddiad cau a bydd yn cael ei chreu gan o leiaf ddau berson.

Os ydych ar y rhestr fer, byddwn fel arfer yn cysylltu â chi dros y ffôn neu drwy e-bost i'ch gwahodd i gyfweliad. Caiff hyn ei gadarnhau mewn e-bost, a fydd yn amlinellu manylion llawn y broses gyfweld. Gall hyn gynnwys cynnal ymarfer i brofi eich gallu i gyflawni gofynion penodol y swydd.

Mewn rhai achosion, mae’n bosib y bydd angen cynnal y broses ddethol mewn dau gam ac efallai bydd angen galw ymgeiswyr yn ôl am ail gyfweliad. Cewch fanylion llawn am y trefniadau os penderfynir bod angen ail gylch o gyfweliadau.

**Mae pob cynnig cyflogaeth** Celfyddydau Span yn amodol ar dderbyn geirdaon boddhaol. Cynigir y swydd hon ar gontract cyfnod penodol.

**Hawl i Fyw a Gweithio yn y DU** – o dan Ddeddf Lloches a Mewnfudo 1996, mae'n ofynnol i ni wirio bod gan unrhyw un sy'n dechrau gweithio gyda ni’r hawl gyfreithiol i weithio yn y DU.

Bydd yn ofynnol i bob ymgeisydd llwyddiannus ddarparu tystiolaeth ddogfennol i gefnogi ei hawl i weithio yn y DU cyn dechrau gweithio.

**Gwiriadau DBS** Gall penodi i’r swydd hon fod yn amodol ar gael gwiriad gan y Gwasanaeth Datgelu a Gwahardd gan ei bod yn bosibl y gallech fod yn gweithio heb oruchwyliaeth gyda phlant ac oedolion sy'n agored i niwed.

**Datganiad Preifatrwydd**

Dim ond at ddiben symud eich cais yn ei flaen y bydd yr holl wybodaeth a ddarperir gennych yn ystod y broses yn cael ei defnyddio, neu i fodloni gofynion cyfreithiol neu reoleiddiol os oes angen.

Ni fyddwn yn rhannu unrhyw wybodaeth a ddarperir gennych yn ystod y broses recriwtio. Bydd y wybodaeth yr ydych yn ei darparu’n cael ei chadw'n ddiogel gennym p'un a yw'r wybodaeth ar ffurf electronig neu’n ffisegol.

Byddwn yn defnyddio’r manylion cyswllt rydych yn eu darparu i ni gysylltu â chi er mwyn symud eich cais yn ei flaen.

Byddwn yn defnyddio’r wybodaeth arall rydych yn ei darparu i asesu’ch addasrwydd ar gyfer y rôl rydych wedi ymgeisio amdani,

Byddwn yn cadw’ch data ar ffeil cyhyd â'ch bod yn cymryd rhan mewn proses recriwtio gyda Chelfyddydau Span ac am 12 mis wedi hynny, pryd y byddwn yn ei ddinistrio yn unol â'n polisi cadw data.

Caiff gwybodaeth a gynhyrchir yn ystod y broses asesu, er enghraifft nodiadau cyfweliad, ei chadw gennym am 12 mis ar ôl y cyfweliad ar gyfer y swydd.

Cedwir gwybodaeth cyfle cyfartal am 12 mis ar ôl i'r broses recriwtio gau p'un ai ydych yn llwyddiannus neu beidio.

Os ydych chi'n credu bod problem wedi bod gyda'r ffordd y mae Celfyddydau Span yn trin eich data, mae gennych yr hawl i gwyno i Swyddfa’r Comisiynydd Gwybodaeth. (ICO).

Edrychwn ymlaen at dderbyn eich cais wedi'i gwblhau.

Am wybodaeth bellach am ein Polisi Preifatrwydd ewch i [Privacy - Span Arts (span-arts.org.uk)](https://span-arts.org.uk/privacy/) os gwelwch yn dda

**Cyn llenwi'r ffurflen hon, darllenwch y Nodiadau Canllaw cysylltiedig.**

**Sut i gyflwyno’ch cais:**

Cyflwynwch geisiadau erbyn 5yh ar y dyddiad cau i finance@span-arts.org.uk os gwelwch yn dda. Rydym yn eich annog i anfon eich ceisiadau drwy e-bost. Cyfeiriwch at y canllawiau yn y pecyn hwn cyn gwneud cais os gwelwch yn dda.

**APPLICATION FOR EMPLOYMENT**

**CAIS AM SWYDD**

Mae Span Arts Ltd yn ymdrechu tuag at gyfleoedd cyfartal ac yn croesawu ceisiadau gan bob rhan o'r gymuned.

**Cyn llenwi'r ffurflen hon, darllenwch y Nodiadau Canllaw cysylltiedig.**

**Sut i gyflwyno’ch cais:**

Drwy e-bost: finance@span-arts.org.uk

Drwy'r post: Nodwch eich amlen –'Preifat - Recriwtio'

Y dyddiad cau ar gyfer derbyn ceisiadau yw 9yb **Dydd Mawrth 31ain o Fai 2022**. Mae’n ddrwg gennym na ellir ystyried ceisiadau a dderbynnir ar ôl yr amser hwnnw. Peidiwch ag anfon CV.

Cysylltir ag ymgeiswyr ar y rhestr fer dros y ffôn neu drwy e-bost. Cynhelir cyfweliadau yn yr wythnos sy’n chychwyn â’r 6ed o Feherfin.

**Oriau Gwaith:** 21 awr yr wythnos

Cytundeb cyfnod penodol 12 mis

**Tâl:** £21,560 y flwyddyn (FTE)

**Tâl pro rata:** £12,936 (yn seiliedig ar 21 awr yr wythnos)

Swydd rydych yn gwneud cais amdani: **Swyddog Gwirfoddoli a Chymunedol**

**MANYLION PERSONOL**

|  |  |  |
| --- | --- | --- |
| Teitl: | Cyfenw: | Enw Cyntaf: |
| Cyfeiriad:Cod Post: |
| Rhif ffôn cartref: | Rhif ffôn gwaith: |
| Rhif ffôn symudol: | Cyfeiriad e-bost: |
| Swydd bresennol / teitl y swydd  | Cyflog presennol £ |

**ADDYSG, HYFFORDDIANT A CHYMWYSTERAU PROFFESIYNOL**

Dechreuwch gyda’r diweddaraf a gweithio’n ôl os gwelwch yn dda. Gallwch ehangu’r blychau neu barhau ar dudalen arall.

|  |  |  |
| --- | --- | --- |
| Dyddiadau**O: I:** | Ysgol/ Coleg/ Prifysgol/Corff Hyfforddi / Other  | Cymwysterau a gafwyd |
|  |  |  |

**CYFLOGAETH FLAENOROL (Cyflogedig a / neu Ddi-dâl)**

Dechreuwch gyda'ch swydd ddiweddaraf – esboniwch unrhyw fylchau yn eich hanes cyflogaeth.

Parhewch ar un ddalen ar wahân o A4 os oes angen.

|  |  |  |  |
| --- | --- | --- | --- |
| Dyddiadau**O: I:** | Enw Cyflogwr  | Teitl y swydd a manylion byr o'r prif gyfrifoldebau. Nodwch os yn llawn amser neu'n rhan-amser. | Rheswm dros adael |
|  |  |  |  |

**DATGANIAD ATEGOL**

**Darllenwch y canllawiau ymgeisio cyn cwblhau'r adran hon os gwelwch yn dda**

• Gan gasglu o’ch profiad personol a gwaith, addysg a hyfforddiant, dangoswch sut rydych yn bodloni'r gofynion a nodir yn y proffil rôl a’r fanyleb person

• Rhowch sylw i bob pwynt ym manyleb y person

• Ehangwch yr adrannau os ydych yn teipio neu barhau ar ddalen ar wahân yn ôl yr angen.

|  |
| --- |
|  |

**CANOLWYR**

**Rhowch fanylion dau berson, nad ydynt yn gysylltiedig â chi, a fydd yn darparu geirda i chi ar gyfer y swydd. Rhaid i un o'r rhain fod yn gyflogwr presennol neu’r diweddaraf os nad ydych yn gyflogedig ar hyn o bryd. Dylai'r llall fod yn ganolwr a all fynegi barn broffesiynol am eich gwaith a'ch gallu i gyflawni'r swydd yr ydych yn gwneud cais amdani.**

|  |  |
| --- | --- |
| Enw Canolwr | Enw Canolwr |
| Enw’r Sefydliad | Enw’r Sefydliad |
| Swydd y Canolwr | Swydd y Canolwr |
| Cyfeiriad | Cyfeiriad |
| Cod Post | Email |
| Rhif Cyswllt | Rhif Cyswllt |
| Perthynas â chi | Perthynas â chi |

Gawn ni ofyn am eirda (ticiwch un) Gawn ni ofyn am eirda (ticiwch un)

|  |  |  |
| --- | --- | --- |
|  | Unrhyw bryd | Unrhyw bryd |

|  |  |  |
| --- | --- | --- |
|  | dim ond ar ôl cynnig cyflogaeth | dim ond ar ôl cynnig cyflogaeth |

**Mynediad**

Cynhelir y cyfweliadau ar-lein, rhowch wybod i ni am unrhyw addasiad neu gymorth y bydd angen i ni ei ddarparu i'ch galluogi i gymryd rhan, os byddwch ar y rhestr fer os gwelwch yn dda:

|  |
| --- |
|  |

Er mwyn cydymffurfio â'r Ddeddf Lloches a Mewnfudo 1996, mae'n ofynnol i ni weld prawf o'ch hawl i weithio yn y DU. Gofynnir am hyn unwaith y bydd cynnig o gyflogaeth wedi'i wneud. Fodd bynnag, os oes angen trwydded waith arnoch er mwyn gweithio yn y DU, nodwch drwy dicio'r blwch hwn:



Rhowch fanylion am unrhyw euogfarnau neu rybuddion heb eu disbyddu sydd gennych o dan delerau Deddf Adsefydlu Troseddwyr, 1974. Dylid diystyru troseddau sy'n arwain at ardystiadau trwyddedau gyrru. Gall methu â datgelu gwybodaeth o'r fath arwain at ddiswyddo neu gamau disgyblu gan Span Arts Ltd. Caiff y wybodaeth hon ei thrin yn gyfrinachol ac ni fydd o reidrwydd yn eich atal rhag cael gwaith.

**Gwybodaeth Monitro Amrywiaeth**

Mae Celfyddydau Span wedi ymrwymo i osod gwerth ar amrywiaeth a hyrwyddo cydraddoldeb. Rydym yn annog ac yn croesawu ceisiadau gan ymgeiswyr sydd â chymwysterau addas o bob cefndir waeth beth yw eu hoedran, anabledd, ailbennu rhywedd, priodas a phartneriaeth sifil, beichiogrwydd a mamolaeth, hil, crefydd neu gred, rhyw neu gyfeiriadedd rhywiol.

Er mwyn i ni gyflawni'r nodau hyn mae angen i ni wybod am amrywiaeth y bobl sy'n gwneud cais i weithio i ni. Helpwch ni drwy [**lenwi'r ffurflen cyfle cyfartal ddienw hon os gwelwch yn dda**](https://forms.office.com/pages/responsepage.aspx?id=AC8_d2kV5UKRPodScLOdlm8u4gFGfOlBq-mVpX5jASdUNUk3TDFZODVZQk9JOFZOS0k4QVpKNDc5OSQlQCN0PWcu).

Caiff yr holl wybodaeth ei thrin yn gyfrinachol a chaiff ei gwahanu oddi wrth eich ffurflen gais cyn gwneud unrhyw benderfyniadau dewis.

